
Тергеп-тексеру жүргізу нәтижелері туралы ақпарат


1. Тергеп-тексеру жүргізудің негізі: 15.09.2026 ж. № 75 шұғыл хабарлама, диагнозы - «Оң жақ өкпенің инфильтративті туберкулезі, ыдырау және шашырау кезеңінде, МБТ (+), Д есепке алу тобы, 1А, дәріге сезімтал туберкулез түрі. Жаңа жағдай», 22.09.2026 ж. № 76 шұғыл хабарлама, диагнозы - «Оң жақ өкпенің инфильтративті туберкулезі, ыдырау және шашырау кезеңінде, МБТ (+), ДЕ тобының 1А кіші тобы, дәріге сезімтал туберкулез түрі. Жаңа жағдай», 24.09.2026 ж. № 78 шұғыл хабарлама, диагнозы – «Милиарлық туберкулез: өкпенің жедел диссеминацияланған туберкулезі, инфильтрация кезеңінде, МТ (+), 1А есепке алу тобы, дәріге сезімтал туберкулез түрі. Жаңа жағдай».
2. Тергеп-тексеру жүргізетін бақылау және қадағалау органы: «Қазақстан Республикасының Денсаулық сақтау министрлігі Санитариялық-эпидемиологиялық бақылау комитеті Қарағанды облысының санитариялық-эпидемиологиялық бақылау департаментінің Қарағанды қаласы Қазыбек би атындағы ауданының санитариялық-эпидемиологиялық бақылау басқармасы» РММ.
3. Тартылған сарапшылар (деректерді пайдалануға келісім): тартылған жоқ.
4. Тергеп-тексеру жүргізу мерзімі: тергеу «17» 09.2026 жылдан бастап «16» 10.2026 жылға дейін жүргізілді.
[bookmark: z409]5. Тергеп-тексеру жүргізілген жеке және (немесе) заңды тұлғалар: Қарағанды облысы, Қарағанды қаласы, Университет көшесі 28 мекенжайында орналасқан, «Академик Е.А. Бөкетов атындағы Қарағанды ұлттық зерттеу университеті» КЕАҚ,  БСН  990540002444.
6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының  себептері мен сипаты: 2026 жылғы 17.09.2026 ж. № 2635101300602014/00542 тергеп-тексеруді тағайындау туралы актінің негізінде Қарағанды қаласы, Университет көшесі, 28 мекенжайы бойынша «Академик Е.А. Бөкетов атындағы Қарағанды ұлттық зерттеу университеті» коммерциялық емес акционерлік қоғамына қатысты тергеп-тексеру жүргізілуде. 2026 жылғы 16 қазанда тергеп-тексеру жүргізу барысында келесі бұзушылықтар анықталды: 18 қызметкерде міндетті медициналық қарап-тексеру нәтижелері енгізілетін, жұмысқа жіберілгені туралы белгісі бар, электрондық-цифрлық нысандағы түрі мен мәліметтерін (деректерін) толық қайталайтын дербес құжат жоқ. Аталған бұзушылықтар Қазақстан Республикасы Денсаулық сақтау министрінің 2020 жылғы 16 қарашадағы № ҚР ДСМ-196/2020 «Жеке медициналық кітапшаларды беру, есепке алу және жүргізу қағидаларын бекіту туралы» бұйрығының 1-тарауы 2-тармағының 1) тармақшасы және 2-тарауының 3-тармағы талаптарының сақталмауы болып табылады.
7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе)  заңды тұлғалар: Қарағанды облысы, Қарағанды қаласы, Университет көшесі 28 мекенжайында орналасқан, «Академик Е.А. Бөкетов атындағы Қарағанды ұлттық зерттеу университеті» КЕАҚ,  БСН  990540002444.
8. Қабылданған шаралар: 2026 жылғы 16.10.2026 ж. № 14-Қ жедел ден қою шарасы (ЖДШ) шығарылды. 




